།མཁའ་འགྲོ་མ་རྡོ་རྗེ་གུར་རིགས་བསྡུས་
པའི་སྦྱིན་སྲེག་བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
༄༅། །བླ་མ་ཀྱེ་རྡོ་རྗེ་ལ་ཕྱག་འཚལ་ལོ། །རྡོ་རྗེ་གུར་རིགས་བསྡུས་པའི་སྦྱིན་སྲེག་
གི་ཆོ་ག་བརྗོད་པར་བྱའོ། །དེ་ལ་སྔར་ས་ཆོག་བྱས་པའི་སར་ས་ཆོག་མི་དགོས་ལ། མ་བྱས་ན་
བྱེད་དགོས་པས་དཀྱིལ་ཆོག་བཞིན་བྱ། དེ་ནས་ཐབ་ཁུང་བུར་བྱེད་ན་རྒྱར་ཁྲུ་གང༌། སྤངས་སུ་
ཁྲུ་ཕྱེད་དེ་གཉིས་དཀར་པོ། གྲྭ་བཞིར་རྡོ་རྗེ་ཕྱེད་པ་རེ། ཐབ་ཀྱི་ནང་དུ་པད་འདབ་བརྒྱད་པའི་
དབུས་སུ་རྡོ་རྗེ་ཞེང་དུ་སོར་གཅིག་མཆུར་སོར་བརྒྱད་སྔོན་པོ། ཤར་དུ་འཁོར་ལོ་དཀར། ལྷོར་
རིན་ཆེན་སེར། ནུབ་པདྨ་དམར། བྱང་དུ་རལ་གྲི་ལྗང། བྲི་ཐབ་བྱེད་ན་དབུས་སུ་ཁྲུ་གང༌། དེ་
ནས་སོར་བཞི་བསྐོར་བ་བཞི་དང་། ཡང་སོར་བཞིས་བསྐོར་ཁ་ཁྱེར་ཡང་སོར་བཞིས་བསྐོར་བ་
རྡོ་རྗེའི་ཕྲེང་བ་རྣམས་བྱ་ཞིང༌། ལྷག་མ་སྔར་ལྟར་འདྲའོ། །དེར་བུད་ཤིང་ངམ། ནགས་ཀྱི་གླང་
བ་སྲོག་ཆགས་མེད་པས་ཐབ་ཁུང་ལས་ཅུང་ཟད་དམའ་བར་རྩིག །རང་གི་གཡོན་
གི་ལྕི་
ཕྱོགས་ ནས་ ཆུ་ བཞི། མེ། ཆུ། ཡུངས་ ཀར། གཏོར་ མ་ གཉིས། གཡས་ ནས་ མཆོད་ པ་ ལྔ།
ཡམ་ ཤིང་ ། མར། ཏིལ་ ནག །འབྲས། ཞོ། ཟས་མཆོག །འབྲས་ སོ་ བ། ནས། སྲན་མ། གྲོ།
དུར་བ། ཀུ་ཤ །མདུན་དུ་བཟེད་ ཞལ། རྡོ་རྗེ་དྲིལ་བུ། དེའི་བར་དུ་སྒང་བླུག །ནང་མཆོད་
རྣམས་བཤམ། དེ་ནས་དཀྱིལ་འཁོར་སྒྲུབ་མཆོད་དང་མ་འབྲེལ་ན་བདག་བསྐྱེད་སྒོམ་ཞིང་
དཀྱིལ་འཁོར་བསྡུ་བའི་བར་བྱ། འབྲེལ་ན་ཕྱི་རོལ་གཏོར་མ་གཏང་ལྷག་ཆད་ཁ་བསྐང་ཚར་
-195-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ག
རྗེས་བྱ། གསང་ཆུ་ནས་ཀུ་ཤའི་ཆུན་པོས་བླངས་ནས། བསྲེག་རྫས་ལ་གཏོར་ཞིང༌། ཨ་
ཏས་བསངས། སྭ་བྷ་ཝས་སྦྱངས། རང་གི་ལག་པ་གཉིས་ཀྱི་ནང་དུ་ཨ་ལས་ཟླ་བའི་དཀྱིལ་
འཁོར་གྱི་སྟེང་དུ་ཧཱུཾ་ལས་རྡོ་རྗེ་དཀར་པོ་རྩེ་ལྔ་པ་ལྟེ་བར་ཧཱུྃ་གིས་མཚན་པ། དེ་ལས་འོད་འཕྲོས་
ནས་རྫ་ས་རྣམས་ལ་ཕོག་ནས། རྫས་རྣམས་ཀྱི་སྐྱོན་རྣམས་ཐམས་ཅད་དག་ནས། དྭངས་ཤིང་
ཐོགས་པ་མེད་པ་ལས་བསྒྲུབ་པའི་ནུས་པ་དང་ལྡན་པར་བསམས་ལ། ལག་པ་གཉིས་རྡོ་རྗེ་ཁུ་
ཚུར་ལས་གུང་མོ་གཉིས་བཤིབས་པ་བརྐྱང་སྟེ། ཨོྃ་ཤྲི་སྭཱཧཱ། མར་དང༌། ཨོཾཛཾ་སྭཱཧཱ། འབྲུ་དང༌།
ཨོཾ་ཀུ་རུ་ཀུ་རུ་སྭཱཧཱ། རྫས་གཞན་རྣམས་དང༌། ཨོཾ་ཨཱཿསྭཱཧཱ། ཡམ་ཤིང་སྦྱངས་པའི་སྔགས་ཏེ་དེ་
དག་བརྗོད། ཡང་མཆོད་རྫས་རྣམས་བསང་སྦྱངས་བྱས་ནས། སྟོང་པའི་ངང་ལས་ཨ་ལས་ཡེ་
ཤེས་ཀྱི་ཀ་པཱ་ལའི་ནང་དུ་མཆོད་རྫས་སོ་སོ་བསྐྱེད་ལ། ༀ་ནི་རི་ཧཱུཾ་ཁཾ། སོགས་ཀྱི་སྔགས་དང་
ཕྱག་རྒྱས་བྱིན་གྱིས་བརླབས། ཡང་གསང་ཆུ་དང་ཨ་མྲྀ་ཏས་ཐབ་དང་ཡོ་བྱད་བསངས་ནས།
ལག་པ་གཉིས་རྡོ་རྗེ་ཁུ་ཚུར་བྱས་ཏེ། དེས་ཡུངས་ཀར་བཟུང་ལ། ཨོཾ་སརྦ་པཱ་པཾ་ད་ཧ་ན་བཛྲ།
བཛྲ་སརྦ་སྱེ་སརྦ་པཱ་པཾ་ད་ཧ་སྭཱཧཱ། ཞེས་བརྗོད་ཅིང་གཡས་ཀྱིས་གཡས་དང༌། གཡོན་གྱིས་
གཡོན་ནས་བསྐོར་ཞིང་མེར་དོར། ཡང་ཁུ་ཚུར་དུ་ཆུ་བླུག་ལ། ༀ་ཧཱུཾ་ཌ་ཌི་ཏ་ཕཊ། ཅེས་པས་
སྔར་བཞིན་བསྐོར་ཞིང་མེར་དོར་ཏེ་ཉེ་རེག་གོ །དེ་ནས་ཧཱུཾ་ལས་ཐབ་ཁུང་རྒྱར་ཁྲུ་གང་པ།
དཔངས་སུ་ཁྲུ་ཕྱེད་པ་གཞི་ལ་པདྨའི་གེ་སར་སེར་པོ། ཁ་ཁྱེར་ལ་པདྨ་དམར་པོ། དེའི་སྟེང་རྡོ་
རྗེའི་ཕྲེང་བ་སྔོན་པོ་ནས་བསྐོར་ཞིང༌། གྲྭ་བཞིར་ཟླ་ཕྱེད་རྡོ་རྗེས་མཚན་པར་བྱས་པའི་དབུས་
སུ་ལྷ་རྫས་ཀྱི་བུད་ཤིང་བརྩིགས་པ་དེའི་དབུས་སུ་པཾ་ལས་པདྨ་དང་། རཾ་ལས་ཉི་མའི་དཀྱིལ་
འཁོར་གྱི་སྟེང་དུ། རཾ་ལས་བགྲང་ཕྲེང་རཾ་གྱིས་མཚན་པ་ལས་འོད་འཕྲོས། བསྡུས་གཅིག་ཏུ་
གྱུར་པ་ལས་མེ་ལྷ་ཞལ་བཞི་པ་སྐུ་མདོག་དམར་པོ་རྩ་ཞལ་ལས་དང་མཐུན་པ། ཕྱག་བཞི་པ་
སྤྱན་གསུམ་དང་ལྡན་པའམ། ཕྱག་གཡས་ན་མཆོག་སྦྱིན་དང་བགྲང༌ཕྲེང༌། གཡོན་གཉིས་
-196-

ལམ་འབྲས་ཁྲིད་ཡིག་སྟོང་ར་པོད་སྔོན་མ་བཞུགས།
ཀྱིས་དབྱུག་གུ་དང༌། སྤྱི་བླུགས་འཛིན་པ། རལ་པའི་ཐོར་ཅོག་ཅན། ཨག་ཚོམས་འཕྱང་ཞིང་
བསུས་ཁྱིམ་ཆེ་བ། དྲང་སྲོང་གི་ཚོགས་ཀྱིས་བསྐོར་བ་བསྐྱེད་ལ། ཨོཾ་ཨཱགྷ་ཡེ་སྭཱཧཱ། ཞེས་ལན་
གསུམ་བརྗོད་ཅིང༌། ལན་གསུམ་དབུལ། དེ་ན་ཨོཾ་ཨཱགྷ་ཡེ་ས་པ་རི་ཝ་ར་ཨོཾ་ནི་རི་ཧཱུྃ་ཁཾ་གིས་
མཆོད་ནས། ཀུ་ཤའི་ཆུན་པོ་བརྒྱད་རྩེ་མོ་ཤར་དུ་བསྟན་ནས་དགྲམ་ཞིང༌། ༀ་ཀུ་ཤ་འདི་ནི་
བཟང་ཞིང་དགེ །ཚངས་པ་ཡི་ཡང་དག་བྱེད་ཡིན། །དཀོན་མཆོག་གསུམ་གྱི་དག་བྱེད་ཡིན། །
ས་ལ་སྐྱེས་པའི་སྙིང་པོ་མཆོག །འདིས་བདག་ཅག་རྣམས་ལ་བགེགས་མེད་ཅིང༌། །ལས་ཀྱི་
དངོས་གྲུབ་ཀྱང་བསྩལ་དུ་གསོལ། ཞེས་བརྗོད་དོ། །ཤིང་ལ་མེ་སྦྱར་ལ་ཐབ་ལ་གཡས་བསྐོར
དང༌། ལན་གསུམ་བསྐོར་ཞིང༌། ཨོཾ་དྷ་ར་སོགས་སྔགས་ཀྱི་རྗེས་སུ་ལ། ཨོཾ་ཨཱགྷ་ཡེ་ཛྭ་ལ་རཾ།
ཞེས་བརྗོད་
ད་པས་ཐབ་ནང་དུ་བཅུག །བཟར་བུ་ཆུང་བས་མར་བླུགས་པས་མེ་གསོས་ནས། ཧཱུཾ་
ལས་གསང་ཆུ་གཏོར་རོ། །སྙིང་ཁའི་ཧཱུཾ་ལས་འོད་འཕྲོས་པས་ཤར་ལྷོ་ནས་མེ་ལྷ་འཁོར་དང་
བཅས་པ་སྤྱན་དྲངས་པར་བསམས་ཞིང༌། རྡོ་རྗེ་དྲིལ་བུ་འཛིན་པས། ཨོཾ་ཚུར་བྱོན་ཚུར་བྱོན་
འབྱུང་པོ་ཆེ། །མེ་ལྷའི་རྒྱལ་པོ་དྲང་སོང་མཆོག །བསྲེག་བླུག་ཞལ་ཟས་བཞེས་སླང་དུ། །འདི་
ཉིད་དུ་ནི་བཞུགས་སུ་གསོལ། །གཟི་བརྗིད་ཆེན་པོ་མེ་ཡི་ལྷ། །འདོད་པ་ཐམས་ཅད་སྒྲུབ་པ་
པོ། །ཐུགས་རྗེས་སེམས་ཅན་དོན་མཛད་པ། །འདི་ཉིད་དུ་ནི་བཞུགས་སུ་གསོལ། །ཞེས་དང༌།
ལག་པ་གཡས་སྐྱབས་སྦྱིན་ལས། མཐེ་བོང་སྲིན་ལག་གི་རྩར་བཞག །ༀ་ཧེ་ཧི་ཧི། མཧཱ་བྷུ་ཏ།
དེ་བ་རི་ཤི །དྭེ་ཛ། སརྦ་ཨཱཿཧཱུྃ། ཏི་ཧ་ར། ཨསྨིན་ས་ནི་ཧི་ཏོ་བྷྱ་ཝ་ཞེས་པས་སྤྱངས་ལ། མཆོད་
པས་མཆོད་ནས། རྡོ་རྗེ་བསྡམས་པ་ལས་གུང་མོ་གཉིས་རྩེ་སྦྱར་བ་བརྐྱང་སྟེ། མཐེ་བོང་དང་
མཐེ་ཆུང་སོ་སོར་བརྐྱང་བ་རྡོ་རྗེ་རྩེ་ལྔ་པའི་ཕྱག་རྒྱ་བསྟན་ནས། ཨོཾ་བཛྲ་ཨ་ན་ལ་མ་ཧཱ་བྷ་ར་ཛཱ་
ལ་ཡ། སརྦ་བྷ་སྨིན་ཀུ་རུ་སརྦ་དུཥཱཾ་ཧཱུཾ་ཕཊ། ཞེས་པས་ཕྲིན་ལས་བཅོལ། ཏྲི་ཤྱ་ཛཿཧཱུྃ་བཾ་ཧོཿ
ཞེས་པས་དམ་ཚིག་པ་ལ་སྟིམ། ས་མ་ཡ་སྟེ། ས་མ་ཡ་ཧོཿ ཞེས་པས་དམ་ཚིག་བྱིན་ནས། མེ་
-197-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ག
ལྷའི་སྙིང་ཁར་པདྨ་དང་ཉི་མ་ལ་གནས་པའི་ཧཱུཾ་ལས་རྡོ་རྗེ་སྔོན་པོས་མཚན་པ། དཔྲལ་བར་ཟླ་
བ་ལ་འཁོར་ལོ་དཀར་པོ་ཨོཾ་གྱིས་མཚན་པ། མགྲིན་པར་པདྨ་ལ་གནས་པའི་ཨཱ་དམར་པོས་
མཚན་པ། དབང་བསྐུར་བས། རྣམ་སྣང་དབུ་རྒྱན་པར་བསམས་ལ། དེ་ནས་མེ་ལྷའི་ལྕེ་དང༌།
དགང་བླུགས་ཀྱི་ཁ་ལ་ཧཱུྃ་ལས་རྡོ་ རྗེ་ རྩེ་གསུམ་པ་ཧཱུྃ་གིས་མཚན་པར་བསྒོམས་ལ། ལག་
གཡས་པས་བླུགས་གཟར་དང༌། གཡོན་པས་དགང་གཟར་བཟུང་ལ། པུས་མོ་གཉིས་ཀྱི་བར་
དུ་གྲུ་མོ་ཆུག་པར་བྱ་སྟེ། ཨོཾ་ཨསྣེ་སྭཱཧཱ། ཞེས་བརྗོད་ཅིང་དགང་བླུགས་ཀྱིས་མར་བླངས་ནས་
དགང་གཟར་བཀང་ནས། ཨོཾ་ཨགྣ་ཡེ་མ་ཧཱ་ཤྲི་ཧ་སྱེ་ཀ་སྱ་བཱ་ཧ་ཡ་སྭཱཧཱ། ཞེས་བརྗོད་ལ།
དགང་བླུགས་ཁ་སྦྱར་ནས་མེཪ་བླུགས་ཏེ། དེ་ལྟ་བུ་ལན་གསུམ་བྱས་ནས་མེ་པྲ་བརྟག །ངན་
ན༌བགེགས་མཐར་བྱེད་ཀྱི་སྔགས་དང༌། དྲིའི་ཆུས་གཏོར་བས་ཞི་བར་བྱའོ། །དེ་ནས་སྲེག་
རྫས་རྣམས་དབུལ་ཏེ། དང་པོ་ཡཾ་ཤིང་བླངས་ལ། དེ་བྱང་ཆུབ་ཀྱི་ཤིང་དུ་མོས་ནས། ཨོཾ་བོ་དྷི་
བྲིཀྵ་ཡ་སྭཱཧཱ། ཞེས་སམ། ཨུ་དུཾ་ཝ་རར་མོས་ལ། ཨོཾ་བཛྲ་ཨཛ་ཡ་སྭཱཧཱ། ཞེས་སམ། ས་ལཀྵར་
མོས་ནས། ཨོཾ་བཛྲ་ལ་ཐ་ཡ་སྭཱཧཱ། ཞེས་སམ། ནྱ་གྲོ་ལྟར་མོས་ནས། ཨོཾ་བཛྲ་ཀུ་པེ་ཏཱ་ཡ། ཞེས་
སམ། ཨ་མ་ཏར་མོས་ལ། ཨོཾ་བཛྲ་པ་ཌ་ཀ་ར་མི་སྭཱཧཱ། ཞེས་པས་དབུལ། དེ་ནས། ཨོཾ་ཨགྣ་
ཡེ་སྭཱཧཱ། མར་དང༌། ཨོཾ་སརྦ་པཱ་པཾ་སོགས་སྔར་ཉེ་རེག་གི་སྐབས་སུ་བསྟན་པའི་སྔགས་ཀྱི་ཏིལ་
ནག་དང་། ཨོྃ་བཛྲ་པུཥྤ་ཡེ་སྭཱཧཱ། འབྲས་དང་། ཨོཾ་སརྦ་པཾ་པ་དེ་སྭཱཧཱ། ཞོ་དང་ཟས་མཆོག་དང་།
ཨོཾ་བཛྲ་བི་ཛྭ་ཡ་སྭཱཧཱ། འབྲས་སོ་བ་དང༌། ཨོྃ་མ་ཧཱ་བེ་ག་ཡ་སྭཱཧཱ། ནས་དང༌། ༀ་མ་ཧཱ་བ་ལཱ་
ཡ་སྭཱཧཱ། སྲན་མ་དང༌། ཨོཾ་གྷསྨ་ར་ཡེ་སྭཱཧཱ། གྲོ་དང༌། ཨོཾ་བཛྲ་ཨ་ཡུ་ཥེ་སྭཱཧཱ། དུར་བ་དང༌། ཨོྃ་
ཨ་པྲ་ཏི་ཧ་ཏ་བཛྲ་ཡ་སྭཱཧཱ། ཀུ་ཤ་སྟེ་ལན་བདུན་ནམ་གསུམ་རེ་ཅིག་ཕུལ་བའི་རྗེས་སུ་བདག་
ཅག་འཁོར་དང་བཅས་པ་ཐམས་ཅད་ཀྱི་སྡིག་པ་དང་སྒྲིབ་པ་ནད་གདོན་བར་ཆད་མི་མཐུན་
པའི་ཕྱོགས་ཐམས་ཅད་ཤིནྟཾ་ཀུ་རུ་སྭཱཧཱ། དེ་ལྟར་ཐུན་མོང་གི་སྲེག་རྫས་རྣམས་ཕུལ་ནས།
-198-

ལམ་འབྲས་ཁྲིད་ཡིག་སྟོང་ར་པོད་སྔོན་མ་བཞུགས།
ལས་སོ་སོའི་སྲེག་རྫས། ཞི་བ་ལ་ཨོཾ་པདྨ་རཱ་གི་ཨཀྵི་མ་སྲི་ན་མ། ཨ་མུ་ཀ་སྱེ་ཤནྟིཾ་ཀུ་རུ་སྭཱཧཱ།
མར་དང་ལྷག་གི་པད་མའིའོ། །ཨོཾ་གྷ་གྷ་གྷ་ཏ་ཡ་ཏེ་ཛོ་རཱ་ཛ་པྲ་ན་ཡ་ཤཱནྟིཾ་ཀུ་རུ་སྭཱཧཱ། འོ་མ་དང༌།
ལྷག་གི་ཨུཏྤལ་ལའོ། །ཨོཾ་སུ་སུ་མེ་ཀུ་ལེ་བེ་ལེ་ཛ་ལ་ནི་ཤནྟིཾ་ཀུ་རུ་སྭཱཧཱ། གུར་གུམ་དང་ལྷག་གི་
ཀུ་མུ་ཏའིའོ། །ༀ་དྷརྨ་དྷརྨ་ར་ཛེ་ད་ཧ་ད་ཧ་སརྦ་བིགྷན་ཤནྟིཾ་ཀུ་རུ་སྭཱཧཱ། ཙན་དན་དང་ལྷག་པའི་
ལིའོ། །ཨོཾ་ཀི་ལི་སུ་ཀ་ལི་ཀ་ལ་ར་ཏི་སརྦ་པཱ་པཾ་ད་དྷེ་ཨ་མུ་ཀ་པྱ་ཤནྟིཾ་ཀུ་རུ་སྭཱཧཱ། ཏིལ་མར་དང་
ལྷག་གི་ ཀུ་ མུ་ཏའིའོ། །ༀདྷརྨ་དྷརྨ་རཱ་ཛེ་ད་ཧ་ད་ཧ་སརྦ་བིསྣན་ཀུ་རུ་སྭཱཧྭ།དེ་འང་ཞུ་བའི་རྫས་རྣམས་ནི།
བཟར་བུས་བླངས་ནས་ཞལ་དུ་དབུལ་བར་བསམ། གོང་བུའི་རྫས་རྣམས་ནི། ལག་པ་གཡོན་
པས་སྣོད་དུ་བཟུང་སྟེ། གཡས་པས་རྫས་བླངས་ནས་འོག་ནས་བསྐོར་ཞིང་སྟེང་ནས་དབུལ་
བའི་ཚུལ་གྱིས་ཕྱག་ཏུ་དབུལ་ལོ། །དུར་བ་དང་ཀུ་ཤ་ཡང་དེ་བཞིན་གཤེགས་སུ་བྱས་ནས་
གཙུག་ཏོར་ཏུ་དབུལ་ལོ། །ཡམ་ཤིང་ནི་འབར་བའི་དཀྱིལ་འཁོར་དུའོ། །དེ་དག་ཀྱང་ལས་
དང་མཐུན་པའི་ཁུར་ཚུར་གྱིས་དབུལ་ལོ། །དེ་ནས་ཆུ་བཞི་སྟོན་དུ་འགྲོ་བའི་ཉེར་སྤྱོད་ཀྱིས་
མཆོད་ལ། རྡོ་རྗེ་དྲིལ་བུ་བསིལ་ཞིང༌། འཇིག་རྟེན་དབང་ཕྱུག་ཚངས་དབང་མགོན་གྱི་སྲས།།
མེ་ལྷའི་རྒྱལ་པོ་ཌཱ་ཀིས་དབང་བསྐུར་བ། །ཤེས་རབ་མཆོག་གིས་ཉོན་མོངས་ཐམས་ཅད་
བསྲེག །འཛིན་ བྱེད་ མེ་ ལྷ་ ཉིད་ ལ་ རྣམ་པར་འདུད། །ཅེས་སམ། གཞན་ ཡང༌ ། ཚངས་ པ་
།
འཇིག་རྟེན་དབང་གི་སྲས། །མེ་ལྷའི་རྒྱལ་པོ་དྲང་སྲོང་མཆོག །འབྱུང་པོ་ཡོངས་ལ་སྐབས་པའི་
ཕྱིར། །ཐུགས་ རྗེའི་དབང་ གི་ སྐུ་ སྤྲུལ་བ། །རིགས་སྔགས་གྲུབ་པའི་དྲང་སྲོང་ཚུལ། །ཉོན་
མོངས་བསྲེག་པའི་ཤེས་རབ་འོད། །བསྐལ་པའི་མེ་བཞིན་གཟི་བརྗིད་འབར། །མངོན་ཤེས་
རྫུ་ འཕྲུལ་ ཞབས་ དང་ ལྡན། །ཐབས་ ཀྱི་ སྤྲུལ་ པས་ ཐེག་ པ་ སྤྱིབསདཔྱོད༽། །རིགས་སྔགས་
གསུང་ཞིང་བགྲང་ཕྲེང་འཛིན། །བདུད་རྩིའི་བཅུད་ལྡན་གནྜི་བསྣམས། །ཆོས་ཀྱི་བདུད་རྩིས་
ཡོངས་ལ་བསིལ། །ཉེས་པའི་སྐྱོན་བྲལ་ཚངས་པར་སྤྱོད། །འཇིག་རྟེན་འདས་ཀྱང་མྱ་ངན་
-199-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ག
སོ་སོའི་
འདས། །ཞི་བ་བརྙེས་ཀྱང་ཐུགས་རྗེ་ཆེ། །དེ་ལ་བསྟོད་ཅིང་ཕྱག་ཀྱང་འཚལ། །ཞེས་བསྟོད་
ནས། ཨོཾ་ཨཱགྣི་ས་པ་རི་ཝཱ་ར་སརྦ་སཾ་ཤོ་དྷ་ནི་སྭཱཧཱ། གསང་གཏོར་དང༌། ཨངྒཾ་གྱིས་མཆོད་ཡོན་
ཕུལ་ལ། མེ་ལྷ་འབར་བའི་རྣམ་པར་གྱུར། དེ་ནས་འདས་པའི་མེ་ལྷ་མཆོད་པའི་ཕྱིར། བསང་
ཆུ་དང༌། ཨ་མྲྀ་ཏས་བསངས། སྭ་བྷ་ཝས་སྦྱངས་པའི་ངང་ལས། ཐབ་ཀྱི་དབུས་སུ།
གདན་ལ་མངོན་བྱང་ལྔ་ལས། སྐུ་མདོག་གམ། འོད་ཟེར་རམ། རྩ་ཞལ་འགྱུར་བའི་ལྷ་ཡོངས་
སུ་རྫོགས་པ་བསྐྱེད། ཡེ་ཤེས་པ་སྤྱན་དྲངས། ཕྱི་ནང་ཡིད་ལས་བྱུང་བའི་མཆོད་པས་མཆོད།
དགུག་གཞུག་བྱ། སྐྱེ་མཆེད་སྐུ་གསུང་ཐུགས་བྱིན་གྱིས་བརླབས། དབང་བསྐུར་རིགས་ཀྱི་
བདག་པོས་རྒྱས་གདབ་བོ། །སྒྲུབ་མཆོད་དང་འབྲེལ་ན། རང